Diari Oficial de la Generalitat Valenciana


Sumari del DOGV 7542, del 08-06-2015 (2015/5377)

ACORD de 5 de juny de 2015, del Consell, pel qual s'autoritza l'aprovació d'expedients d'enriquiment injust relatius a matèries competència de la Conselleria de Benestar Social i la imputació, a càrrec del pressupost de la Generalitat de l'exercici 2015, de les obligacions contretes durant els exercicis 2013 i 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5377


Data del document
:   05-06-2015

Organisme emissor
:   Conselleria de Benestar Social

Tipus de document
:   Acord

ACORD de 5 de juny de 2015, del Consell, pel qual s'autoritza l'aprovació d'expedients d'enriquiment injust relatius a matèries competència de la Conselleria de Benestar Social i la imputació, a càrrec del pressupost de la Generalitat de l'exercici 2015, de les obligacions contretes durant els exercicis 2013 i 2014. [2015/5377]  
El Consell, en la reunió del dia 5 de juny de 2015, va adoptar l'acord següent:  
  
El Decret 9/2014, de 10 de gener, del Consell, pel qual es va aprovar el Reglament orgànic i funcional de la Conselleria de Benestar Social, establix en l'article 1 que és el departament a què correspon exercir les competències en matèria de polítiques de prestació social, servicis socials, dependència, persones amb discapacitat, família, menors, adopcions, joventut, dona, cooperació al desenrotllament i immigració, voluntariat social i solidaritat.  
D'acord amb això, i per a complir amb les finalitats que té encomanades en matèria de majors, la Conselleria de Benestar Social ha rebut satisfactòriament diversos servicis.  
Així mateix, per a atendre les obligacions contretes en els exercicis 2013, 2014 i 2015, i generades com a conseqüència de la recepció dels servicis esmentats, la Conselleria de Benestar Social ha tramitat diversos expedients d'enriquiment injust.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Benestar Social sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
  
Així mateix, i d'acord amb l'article 39.5 de l'esmentada llei, la imputació a l'exercici corrent de les obligacions econòmiques derivades d'eixos expedients, requerix autorització expressa del Consell, a proposta de la persona titular de la conselleria gestora.  
  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, i a proposta de la consellera de Benestar Social, el Consell  
  
  
ACORDA  
  
Primer  
Autoritzar l'aprovació per la consellera de Benestar Social dels expedients d'enriquiment injust per part de l'Administració, la quantia dels quals puja 2.585.460,08 euros (IVA inclòs), com a conseqüència dels servicis prestats per les empreses que a continuació s'indiquen:  
  
  
Núm. exp. Empresa Import  
5/2015 QUAVITAE SERV. ASISTENCIALES, SAU 909.437,56 -  
6/2015 NETALIA RASPEIG, SL 4.687,24 -  
10/2015 DOLOVI, SL 5.468,06 -  
18/2015 CRUZ ROJA ESPAÑOLA 494,00 -  
20/2015 GERORESIDENCIAS, SL 248.724,12 -  
21/2015 GERORESIDENCIAS, SL 275.380,80 -  
24/0882 MNP RESIDENCIA BENEJÚZAR 394.531,42 -  
25/7978 GQE RESIDENCIA ELCHE 658.429,99 -  
37/2015 EUREST COLECTIVIDADES, SL 88.306,89 -  
Total   2.585.460,08 -  
  
  
Segon  
Autoritzar la imputació al pressupost corrent de les obligacions contretes durant els exercicis 2013 i 2014, per import de 622.567,11 euros (IVA inclòs), amb les empreses següents:  
  
Núm. exp. Empresa Import  
6/2015 NETALIA RASPEIG, SL 4.687,24 -  
10/2015 DOLOVI, SL 5.468,06 -  
20/2015 GERORESIDENCIAS, SL 248.724,12 -  
21/2015 GERORESIDENCIAS, SL 275.380,80 -  
37/2015 EUREST COLECTIVIDADES, SL 88.306,89 -  
Total   622.567,11 -  
  
  
  
València, 5 de juny de 2015  
  
El conseller secretari,  
JOSÉ CÍSCAR BOLUFER